King Diamond (skupina)

King Diamond je dánska heavy metalová hudobná skupina založená v roku 1985 spevákom Kingom Diamondom, gitaristami Andym LaRocquom a Michaelom Dennerom, basgitaristom Timim Hansenom a bubeníkom Mikkeym Deeom. Odvtedy skupina celkovo vydala dvanásť štúdiových albumov (väčšina z nich je koncepčných albumov), dva koncertné albumy, dve EP, päť kompilácii a päť singlov.

História
Skupina bola založená v roku 1985 po rozpadnutí skupiny Mercyful Fate, kvôli nezhodám Hanka Shermanna a Kinga Diamonda.

Hank Shermann bol nahradený Floydom Konstantinom (toho však zakrátko vystriedal Andy LaRocque) a ku skupine sa pridal nový bubenník Mikkey Dee. Na Vianoce roku 1985 vydáva skupina singel s názvom „No Presents For Christmas“ nasledovaný albumom Fatal Portrait. Album je silne cítiť zaujatím Kinga Diamonda konceptuálnou tvorbou. V roku 1987 vychádza konceptuálny  album Abigail, s ktorým skupina nadväzuje na staré úspechy. V roku 1987 sa v skupine vyskytnú ďalšie rozpory, vďaka ktorým ju opúšťajú bývalí kolegovia z Mercyful Fate, najskôr Denner a po Abigail Tour aj Hansen. Album Them je už nahrávané v novej zostave s gitaristom Peteom Blakkom a basgitaristom Hal Patino-m. Po nahraní albumu Conspiracy opúšťa skupinu ďalší člen, pôvodný bubeník Mikkey Dee. V albume The Eye si ale nový bubeník Snowy Shaw veľa nezahrá, bicie pre tento album sú produkované elektronicky. Opäť nastanú zmeny v zložení zostavy, Hal Patino je nahradený Sharlee D'Angelom a v roku 1990 Peta Blakka vystriedal Mike Wead. Kapela sa však na 5 rokov rozpadá, no je opäť obnovená a King na čele s gitaristom Andym la Rocqueom vydáva album Spider´s Lullabye.

Ešte v roku 1991 vydal King Diamond svoj prvý live album In Concert 1987 - Abigail.

V roku 1992 po zverejnení kompilácie A Dangerous Meeting sa King rozhodne zmeniť vydavateľstvo (prechádza k Metal Blade) a taktiež je opäť zjednotená skupina Mercyful Fate. V roku 1993 vydáva skupina takmer v pôvodnom zložení (namiesto Ruzza bol do skupiny pozvaný Snowy Shaw) album In the Shadows. Týmto King pôsobí v dvoch zostavách súčasne a na trhu s striedavo objavujú sólo albumy Kinga Diamonda a albumy skupiny Mercyful Fate. V roku 1996 boli súčasne pripravené albumy The Graveyard od Kinga Diamonda a Into the Unknown od Mercyful Fate. Prednosť dostáva Mercyful Fate. Ďalší v poradí bol album House of God, vydaný v roku 2000.

Pre nahrávanie albumu Abigail II v roku 2002 sa King kvôli sporom s vydavateľstvom Metal Blade rozhodol pre spoločnosť Massacre Records. Rok na to bolo vydané dvoj-CD s názvom Deadly Lullabyes - Live, ktoré bolo vydané ako záznam z live koncertov odohraných v roku 2004. Tento album King Diamond vydal z vlastnej vôle, nie z donútenia nahrávacej spoločnosti. V roku 2007 vydal CD Give Me Your Soul...Please.

 Členovia 
 Súčasní členovia 
 King Diamond - spev, klávesy (1985 - súčasnosť)
 Andy LaRocque - gitara (1985 - súčasnosť)
 Mike Wead - gitara (1990 - 1993, 2000 - súčasnosť)
 Pontus Egberg - basgitara (2014 - súčasnosť)
 Matt Thompson - bicie (2000 - súčasnosť)
 Livia Zita - vokály (2003 - súčasnosť)

 Bývalí členovia 
Gitara:
 Michael Denner (1985 - 1987)
 Pete Blakk (Peter Jacobsson) (1987 - 1990)
 Glen Drover (1998 - 2000)
 Mike Moon (Mikael Myllynen) (1987 na koncertnom turné)
 Herb Simonsen (1995 - 1998)
 Floyd Konstantin (1985)
Basgitara:
 Chris Estes (1995 - 2000)
 Timi "Grabber" Hansen (1985 - 1987)
 David Harbour (2000)
 Sharlee D'Angelo (1990 - 1993)
 Hal Patino - basgitara (1987 - 1989, 2000 - 2014)
Bicie:
 Mikkey Dee (1985 - 1989)
 Snowy Shaw (1989 - 1994)
 Darrin Anthony (1995 - 1997) 
 John Luke Herbert (1997 - 2000)
 Chris Whitemeier (1988)
Klávesy:
 Roberto Falcao (1985 - 1990) (štúdiový člen)

Diskografia
Štúdiové albumy
Fatal Portrait (1986)
Abigail (1987)
"Them" (1988)
Conspiracy (1989)
The Eye (1990)
The Spider's Lullabye (1995)
The Graveyard (1996)
Voodoo (1998)
House of God (2000)
Abigail II: The Revenge (2002)
The Puppet Master (2003)
Give Me Your Soul...Please (2007)
The Institute (2021)

 Externé odkazy 
 Oficiálna webstránka skupiny 

Zdroj

Kategória:Hudobné skupiny z 1985
Kategória:Dánske heavymetalové hudobné skupiny